ddrg/super_eurlex huggingface dataset:
SK Úradný vestník Európskej únie C 73/10

Uznesenie Súdneho dvora (štvrtá komora) z 25. novembra 2011 (návrh na začatie prejudiciálneho konania, ktorý podal High Court of Justice (Chancery Division) — Spojené kráľovstvo) — University of Queensland, CSL Ltd/Comptroller-General of Patents, Designs and Trade Marks

(Vec C-630/10) (1)

(Článok 104 ods. 3 prvý odsek rokovacieho poriadku - Humánne lieky - Dodatkové ochranné osvedčenie - Nariadenie (ES) č. 469/2009 - Článok 3 - Podmienky získania osvedčenia - Pojem „výrobok chránený platným základným patentom“ - Kritériá - Existencia ďalších alebo odlišných kritérií pre liek obsahujúci viac ako jednu účinnú látku alebo pre vakcínu proti viacerým chorobám („Multi-disease vaccine“ alebo „multivalentná vakcína“))

2012/C 73/16

Jazyk konania: angličtina

Vnútroštátny súd, ktorý podal návrh na začatie prejudiciálneho konania

High Court of Justice (Chancery Division)

Účastníci konania

Žalobcovia: University of Queensland, CSL Ltd

Žalovaný: Comptroller-General of Patents, Designs and Trade Marks

Predmet veci

Návrh na začatie prejudiciálneho konania — High Court of Justice (Chancery Division) — Výklad článku 3 písm. a) a b) nariadenia Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (Ú. v. EÚ L 152, s. 1) — Podmienky získania osvedčenia — Pojem „výrobok chránený platným základným patentom“ — Kritériá — Existencia ďalších alebo odlišných kritérií pre liek obsahujúci viac ako jednu účinnú látku alebo pre vakcínu proti viacerým chorobám („Multi-disease vaccine“)

Výrok

1. Článok 3 písm. a) nariadenia Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá sa má vykladať v tom zmysle, že bráni tomu, aby príslušné orgány priemyselného vlastníctva členského štátu vydali dodatkové ochranné osvedčenie týkajúce sa účinných látok, ktoré nie sú uvedené v žiadnom z nárokov základného patentu uplatňovaného na podporu takejto žiadosti.

2. Článok 3 písm. b) nariadenia č. 469/2009 sa má vykladať v tom zmysle, že ak sú splnené takisto ostatné podmienky stanovené týmto článkom, nebráni tomu, aby príslušné orgány priemyselného vlastníctva členského štátu vydali dodatkové ochranné osvedčenie pre účinnú látku uvedenú v nároku uplatňovaného základného patentu, keď liek, ktorého povolenie na uvedenie na trh je predložené na podporu žiadosti o dodatkové ochranné osvedčenie zahŕňa nielen túto účinnú látku, ale takisto aj iné účinné látky.

3. V prípade základného patentu týkajúceho sa postupu získania výrobku článok 3 písm. b) nariadenia č. 469/2009 bráni tomu, aby bolo vydané dodatkové ochranné osvedčenie pre výrobok odlišný od výrobku uvedeného v nárokoch tohto patentu ako výrobok, ku ktorému vedie predmetný postup získania. Otázka, či tento postup umožňuje priamo získať výrobok nie je v tejto súvislosti relevantná.

(1) Ú. v. EÚ C 89, 19.3.2011.
SK Úradný vestník Európskej únie C 73/8

Uznesenie Súdneho dvora (štvrtá komora) z 25. novembra 2011 (návrh na začatie prejudiciálneho konania, ktorý podal Court of Appeal (England & Wales) (Civil Division) — Spojené kráľovstvo) — Yeda Research and Development Company Ltd, Aventis Holdings Inc/Comptroller-General of Patents, Designs and Trade Marks

(Vec C-518/10) (1)

(Článok 104 ods. 3 prvý odsek rokovacieho poriadku - Humánne lieky - Dodatkové ochranné osvedčenie - Nariadenie (ES) č. 469/2009 - Článok 3 - Podmienky získania osvedčenia - Pojem „výrobok chránený platným základným patentom“ - Kritériá - Povolenie na uvedenie ne trh - Liek uvedený na trh obsahujúci len jednu účinnú látku, hoci patent chráni zloženie účinných látok)

2012/C 73/13

Jazyk konania: angličtina

Vnútroštátny súd, ktorý podal návrh na začatie prejudiciálneho konania

Court of Appeal (England & Wales) (Civil Division)

Účastníci konania

Žalobcovia: Yeda Research and Development Company Ltd, Aventis Holdings Inc

Žalovaný: Comptroller-General of Patents, Designs and Trade Marks

Predmet veci

Návrh na začatie prejudiciálneho konania — Court of Appeal (England & Wales) (Civil Division) — Výklad článku 3 písm. a) nariadenia Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (Ú. v. EÚ L 152, s. 1) — Podmienky získania osvedčenia — Pojem„výrobok chránený platným základným patentom“ — Kritériá — Vplyv dohody 89/695/EHS o patentoch Spoločenstva na posúdenie týchto kritérií v prípade nepriameho porušenia v zmysle článku 26 tejto dohody

Výrok

Článok 3 písm. a) nariadenia Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá sa má vykladať v tom zmysle, že bráni tomu, aby príslušné orgány priemyselného vlastníctva členského štátu vydali dodatkové ochranné osvedčenie, ak účinná látka uvedená v žiadosti — hoci je uvedená v znení nárokov základného patentu ako účinná látka v kombinácii s ďalšou účinnou látkou — nie je predmetom žiadneho nároku, ktorý sa týka len tejto účinnej látky.

(1) Ú. v. EÚ C 13, 15.1.2011.
SK Úradný vestník Európskej únie C 73/25

Uznesenie predsedu Súdneho dvora z 11. januára 2012 [návrh na začatie prejudiciálneho konania, ktorý podal High Court of Justice (Chancery Division) — Spojené kráľovstvo] — Union of European Football Associations (UEFA), British Sky Broadcasting Ltd/Euroview Sport Ltd

(Vec C-228/10) (1)

2012/C 73/43

Jazyk konania: angličtina

Predseda Súdneho dvora nariadil výmaz veci.

(1) Ú. v. EÚ C 209, 31.7.2010.
SK Úradný vestník Európskej únie C 235/3

Uznesenie Súdneho dvora (piata komora) z 8. marca 2012 — Longevity Health Products, Inc./Úrad pre harmonizáciu vnútorného trhu (ochranné známky a vzory)

(Vec C-81/11 P) (1)

(Odvolanie - Ochranná známka Spoločenstva - Nariadenie (ES) č. 40/94 - Článok 8 ods. 1 písm. b) - Prihláška slovnej ochrannej známky Spoločenstva RESVEROL - Námietka majiteľa skoršej medzinárodnej slovnej ochrannej známky LESTEROL - Posúdenie pravdepodobnosti zámeny - Právo na obranu)

2012/C 235/03

Jazyk konania: angličtina

Účastníci konania

Odvolateľka: Longevity Health Products, Inc. (v zastúpení: J. Korab, Rechtsanwalt)

Ďalší účastník konania: Úrad pre harmonizáciu vnútorného trhu (ochranné známky a vzory) (v zastúpení: D. Botis, splnomocnený zástupca)

Predmet veci

Odvolanie podané proti rozsudku Všeobecného súdu (piata komora) zo 16. decembra 2010 — Longevity Health Products/ÚHVT — Gruppo Lepetit (T-363/09), ktorým Všeobecný súd zamietol žalobu o neplatnosť podanú prihlasovateľom slovnej ochrannej známky „RESVEROL“ pre výrobky a služby zaradené do tried 3, 5 a 35 proti rozhodnutiu R 1204/2008-2 druhého odvolacieho senátu Úradu pre harmonizáciu vnútorného trhu (ÚHVT) z 9. júla 2009, ktorým bolo zamietnuté odvolanie proti rozhodnutiu námietkového oddelenia, ktoré čiastočne zamietlo prihlášku uvedenej ochrannej známky na základe námietky podanej majiteľom vnútroštátnych ochranných známok „LESTEROL“ pre výrobky zaradené do triedy 5

Výrok

1. Odvolanie sa zamieta.

2. Longevity Health Products, Inc. je povinná nahradiť trovy konania.

(1) Ú. v. EÚ C 139, 7.5.2011.
C 25/24

Uznesenie Súdneho dvora (ôsma komora) z 21. septembra 2011 — Longevity Health Products, Inc./Úrad pre harmonizáciu vnútorného trhu (ochranné známky a vzory), Biofarma SA

(Vec C-316/11 P) (1)

(Odvolanie - Ochranná známka Spoločenstva - Konanie pred odvolacím senátom ÚHVT - Nesplnenie povinnosti zaplatenia poplatku v stanovenej lehote za podanie odvolania - Rozhodnutie odvolacieho senátu, ktorým sa odvolanie vyhlasuje za neprípustné)

(2012/C 25/42)

Jazyk konania: angličtina

Účastníci konania

Odvolateľka: Longevity Health Products, Inc. (v zastúpení: J. Korab, Rechtsanwalt)

Ďalší účastníci konania: Úrad pre harmonizáciu vnútorného trhu (ochranné známky a vzory), Biofarma SA

Predmet veci

Odvolanie podané proti uzneseniu Všeobecného súdu (druhá komora) z 15. apríla 2011, Longevity Health Products/ÚHVT — Biofarma (T-96/11), ktorým Všeobecný súd zamietol žalobu o neplatnosť podanú prihlasovateľom slovnej ochrannej známky „VITACHRON female“ pre výrobky a služby zaradené okrem iných tried aj do triedy 5 proti rozhodnutiu R 1357/2010-4 štvrtého odvolacieho senátu Úradu pre harmonizáciu vnútorného trhu (ÚHVT) z 10. januára 2011, ktorým bolo vyhlásené, že odvolanie podané proti rozhodnutiu námietkového oddelenia zamietajúcemu zápis uvedenej ochrannej známky vzhľadom na námietku majiteľa národných ochranných známok „VITATHION“ zapísaných pre výrobky zaradené do triedy 5 sa považuje za nepodané, pretože nebol včas zaplatený poplatok za jeho podanie

Výrok

1. Odvolanie sa zamieta.

2. Longevity Health Products, Inc. znáša svoje vlastné trovy konania.

(1) Ú. v. EÚ C 269, 10.9.2011.
C 25/24

Uznesenie Súdneho dvora (ôsma komora) z 21. septembra 2011 — Longevity Health Products, Inc./Úrad pre harmonizáciu vnútorného trhu (ochranné známky a vzory), Biofarma SA

(Vec C-378/11 P) (1)

(Odvolanie - Ochranná známka Spoločenstva - Konanie pred odvolacím senátom ÚHVT - Nesplnenie povinnosti zaplatenia poplatku v stanovenej lehote za podanie odvolania - Rozhodnutie odvolacieho senátu, ktorým sa odvolanie vyhlasuje za neprípustné)

(2012/C 25/43)

Jazyk konania: angličtina

Účastníci konania

Odvolateľka: Longevity Health Products, Inc. (v zastúpení: J. Korab, Rechtsanwalt)

Ďalší účastníci konania: Úrad pre harmonizáciu vnútorného trhu (ochranné známky a vzory), Biofarma SA

Predmet veci

Odvolanie podané proti uzneseniu Všeobecného súdu (druhá komora) z 15. apríla 2011, Longevity Health Products/ÚHVT — Biofarma VITACHRON (male) (T-95/11), ktorým Všeobecný súd zamietol žalobu o neplatnosť podanú prihlasovateľom slovnej ochrannej známky „VITACHRON male“ pre výrobky a služby zaradené okrem iných tried aj do triedy 5 proti rozhodnutiu R 1357/2010-4 štvrtého odvolacieho senátu Úradu pre harmonizáciu vnútorného trhu (ÚHVT) z 10. januára 2011, ktorým bolo vyhlásené, že odvolanie podané proti rozhodnutiu námietkového oddelenia zamietajúcemu zápis uvedenej ochrannej známky vzhľadom na námietku majiteľa národných ochranných známok „VITATHION“ zapísaných pre výrobky zaradené do triedy 5 sa považuje za nepodané, pretože nebol včas zaplatený poplatok za jeho podanie

Výrok

1. Odvolanie sa zamieta.

2. Longevity Health Products, Inc. znáša svoje vlastné trovy konania.

(1) Ú. v. EÚ C 269, 10.9.2011.
SK Úradný vestník Európskej únie C 109/4

Uznesenie Súdneho dvora (siedma komora) z 19. januára 2012 [návrh na začatie prejudiciálneho konania, ktorý podal Upper Tribunal (Tax and Chancery Chamber) — Spojené kráľovstvo] — Purple Parking Ltd, Airparks Services Ltd/The Commissioners for Her Majesty’s Revenue & Customs

(Vec C-117/11) (1)

(Článok 104 ods. 3 prvý pododsek rokovacieho poriadku - Dane - DPH - Šiesta smernica - Článok 28 ods. 2 písm. a) - Článok 28 ods. 3 písm. b) - Oslobodenie niektorých prepravných služieb - Plnenie spájajúce služby parkovania automobilu a prepravy cestujúcich medzi parkoviskom a letiskom - Existencia dvoch rôznych služieb alebo len jedinej služby - Zásada daňovej neutrality)

2012/C 109/07

Jazyk konania: angličtina

Vnútroštátny súd, ktorý podal návrh na začatie prejudiciálneho konania

Upper Tribunal (Tax and Chancery Chamber)

Účastníci konania

Žalobcovia: Purple Parking Ltd, Airparks Services Ltd

Žalovaný: The Commissioners for Her Majesty’s Revenue & Customs

Predmet veci

Návrh na začatie prejudiciálneho konania — Upper Tribunal (Tax and Chancery Chamber) — Výklad smernice 77/388/EHS: Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Možnosť členských štátov zachovať oslobodenie s vrátením dane zaplatenej na predchádzajúcom stupni — Zachovanie vnútroštátnou právnou úpravou oslobodenia s vrátením dane zaplatenej za niektoré plnenia v oblasti prepravných služieb — Podnikateľ poskytujúci osobám cestujúcim leteckou dopravou službu parkovania automobilu spojenú so službou prepravy medzi parkoviskom a letiskom — Považovanie daného plnenia na účely DPH za jediné plnenie alebo viaceré samostatné plnenia?

Výrok

Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenená a doplnená smernicou Rady 92/111/EHS zo 14. decembra 1992, sa má vykladať v tom zmysle, že na účely určenia uplatniteľnej sadzby dane z pridanej hodnoty sa služby parkovania automobilu na parkovisku „mimo letiska“ a služby prepravy cestujúcich z tohto vozidla medzi parkoviskom a predmetným letiskovým terminálom majú za okolností, o aké ide vo veci samej, považovať za jediné zložené plnenie, v ktorom má služba parkovania dominantné postavenie.

(1) Ú. v. EÚ C 145, 14.5.2011.
SK Úradný vestník Európskej únie C 194/8

Uznesenie Súdneho dvora (piata komora) z 29. marca 2012 — Lancôme parfums et beauté & Cie/Úrad pre harmonizáciu vnútorného trhu (ochranné známky a vzory), Focus Magazin Verlag GmbH

(Vec C-334/11 P) (1)

(Odvolanie - Ochranná známka Spoločenstva - Slovná ochranná známka ACNO FOCUS - Námietka majiteľa národnej slovnej ochrannej známky FOCUS - Zamietnutie zápisu - Článok 43 ods. 2 a 3 nariadenia (ES) č. 40/94 - Skoršia ochranná známka zapísaná už aspoň päť rokov)

2012/C 194/13

Jazyk konania: angličtina

Účastníci konania

Žalobkyňa: Lancôme parfums et beauté & Cie (v zastúpení: A. von Mühlendahl, Rechtsanwalt)

Ďalší účastníci konania: Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca), Focus Magazin Verlag GmbH (v zastúpení: R. Schweizer a J. Berlinger, Rechtsanwälte)

Predmet veci

Odvolanie proti rozsudku Všeobecného súdu (ôsma komora) zo 14. apríla 2011 — Lancôme/ÚHVT (T-466/08), ktorým Všeobecný súd zamietol žalobu o neplatnosť podanú prihlasovateľkou slovnej ochrannej známky „ACNO FOCUS“ pre výrobky zaradené do triedy 3 proti rozhodnutiu prvého odvolacieho senátu Úradu pre harmonizáciu vnútorného trhu (ÚHVT), R 1796/2007-1, z 29. júla 2008 zamietajúcemu odvolanie proti rozhodnutiu námietkového oddelenia, ktoré zamietlo zápis uvedenej ochrannej známky v rámci námietky podanej majiteľom národnej slovnej ochrannej známky „FOCUS“ pre tovary a služby zaradené do tried 3, 5, 6, 7, 8, 9, 14, 15, 16, 18, 20, 21, 24, 25, 26, 28, 29, 30, 33, 34, 36, 38, 39, 41 a 42 — Výklad a uplatnenie článku 43 ods. 2 a 3 nariadenia č. 40/94 (teraz článku 42 ods. 2 a 3 nariadenia č. 207/2009) — Pojem riadne používanie ochrannej známky

Výrok

1. Odvolanie sa zamieta.

2. Lancôme parfums et beauté & Cie je povinná nahradiť trovy konania.

(1) Ú. v. EÚ C 282, 24.9.2011.
SK Úradný vestník Európskej únie C 73/10

Uznesenie Súdneho dvora (štvrtá komora) z 25. novembra 2011 (návrh na začatie prejudiciálneho konania, ktorý podal High Court of Justice (Chancery Division) — Spojené kráľovstvo) — Daiichi Sankyo Company/Comptroller-General of Patents, Designs and Trade Marks

(Vec C-6/11) (1)

(Článok 104 ods. 3 prvý odsek rokovacieho poriadku - Humánne lieky - Dodatkové ochranné osvedčenie - Nariadenie (ES) č. 469/2009 - Články 3a 4 - Podmienky získania osvedčenia - Pojem „výrobok chránený platným základným patentom“ - Kritériá - Existencia ďalších alebo odlišných kritérií pre liek obsahujúci viac ako jednu účinnú látku)

2012/C 73/17

Jazyk konania: angličtina

Vnútroštátny súd, ktorý podal návrh na začatie prejudiciálneho konania

High Court of Justice (Chancery Division)

Účastníci konania

Žalobca: Daiichi Sankyo Company

Žalovaný: Comptroller-General of Patents, Designs and Trade Marks

Predmet veci

Návrh na začatie prejudiciálneho konania — High Court of Justice (Chancery Division, Patents Court) — Výklad článku 3 písm. a) a článku 4 nariadenia Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (Ú. v. EÚ L 152, s.1) — Podmienky získania osvedčenia — Pojem „výrobok chránený platným základným patentom“ — Kritériá — Existencia ďalších alebo odlišných kritérií pre liek obsahujúci viac ako jednu účinnú látku

Výrok

Článok 3 písm. a) nariadenia Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá sa má vykladať v tom zmysle, že bráni tomu, aby príslušné orgány priemyselného vlastníctva členského štátu vydali dodatkové ochranné osvedčenie týkajúce sa účinných látok, ktoré nie sú uvedené v žiadnom z nárokov základného patentu uplatňovaného na podporu takejto žiadosti.

(1) Ú. v. EÚ C 63, 26.2.2011.
SK Úradný vestník Európskej únie C 133/11

Uznesenie Súdneho dvora (ôsma komora) z 8. februára 2012 — Yorma’s AG/Úrad pre harmonizáciu vnútorného trhu (ochranné známky a vzory), Norma Lebensmittelfilialbetrieb GmbH & Co. KG

(Vec C-191/11 P) (1)

(Odvolanie - Ochranná známka Spoločenstva - Nariadenie (ES) č. 40/94 - Článok 8 ods. 1 písm. b) - Námietkové konanie - Prihláška obrazovej ochrannej známky Spoločenstva obsahujúcej slovný prvok „yorma’s“ - Skoršia slovná ochranná známka Spoločenstva NORMA - Relatívny dôvod zamietnutia - Pravdepodobnosť zámeny)

2012/C 133/19

Jazyk konania: nemčina

Účastníci konania

Odvolateľka: Yorma’s AG (v zastúpení: A. Weiß, Rechtsanwältin)

Ďalší účastníci konania: Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca), Norma Lebensmittelfilialbetrieb GmbH & Co. KG (v zastúpení: A. Parr, Rechtsanwältin)

Predmet veci

Odvolanie proti rozsudku Všeobecného súdu (prvá komora) z 15. februára 2011, Yorma’s/ÚHVT — Norma Lebensmittelfilialbetrieb (YORMA’S) (T-213/09), ktorým Všeobecný súd zamietol žalobu odvolateľky o zrušenie rozhodnutia prvého odvolacieho senátu ÚHVT z 20. februára 2010, ktorý zamietol prihlášku obrazovej ochrannej známky so slovným prvkom „Yorma’s“ ako ochrannú známku Spoločenstva pre určité služby zaradené do tried 35 a 42 a vyhovel odvolaniu majiteľky skoršej ochrannej známky Spoločenstva „NORMA“ — Pravdepodobnosť zámeny dvoch ochranných známok — Nesprávne posúdenie podobnosti daných ochranných známok a služieb — Porušenie článku 8 ods. 1 písm. b) nariadenia (ES) č. 40/94

Výrok

1. Odvolanie sa zamieta.

2. Yorma’s AG je povinná nahradiť trovy konania.

(1) Ú. v. EÚ C 211, 16.7.2011.
SK Úradný vestník Európskej únie C 126/3

Uznesenie Súdneho dvora (šiesta komora) z 19. januára 2012 (návrh na začatie prejudiciálneho konania, ktorý podal Rechtbank Haarlem — Holandsko) — DHL Danzas Air & Ocean (Netherlands) BV/Inspecteur van de Belastingdienst/Douane West, kantoor Hoofddorp Saturnusstraat

(Vec C-227/11) (1)

(Článok 104 ods. 3 rokovacieho poriadku - Spoločný colný sadzobník - Položky sadzobníka - Sieťové analyzátory - Zaradenie - Právny význam klasifikačného stanoviska Svetovej colnej organizácie)

2012/C 126/05

Jazyk konania: holandčina

Vnútroštátny súd, ktorý podal návrh na začatie prejudiciálneho konania

Rechtbank Haarlem

Účastníci konania

Žalobkyňa: DHL Danzas Air & Ocean (Netherlands) BV

Žalovaný: Inspecteur van de Belastingdienst/Douane West, kantoor Hoofddorp Saturnusstraat

Predmet veci

Návrh na začatie prejudiciálneho konania — Rechtbank Haarlem — Platnosť nariadenia Komisie (ES) č. 129/2005 z 20. januára 2005 týkajúceho sa zatriedenia určitých druhov tovaru do kombinovanej nomenklatúry, ktorým sa mení a dopĺňa nariadenie (ES) č. 955/98 (Ú. v. EÚ L 25, s. 37) — Sieťové analyzátory

Výrok

Kombinovaná nomenklatúra, ktorá je obsahom prílohy nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmenenej a doplnenej nariadením Komisie (ES) č. 1810/2004 zo 7. septembra 2004 a nariadením Komisie (ES) č. 1719/2005 z 27. októbra 2005, sa má vykladať v tom zmysle, že sieťové analyzátory, o aké ide vo veci samej, môžu byť zaradené do podpoložky 9030 40 90 kombinovanej nomenklatúry v jej znení, ktoré vyplýva z nariadenia č. 1810/2004, alebo do podpoložky 9030 40 00 kombinovanej nomenklatúry v jej znení, ktoré vyplýva z nariadenia č. 1719/2005, na základe dátumu ich dovozu, pod podmienkou, že tieto zariadenia slúžia aj na meranie a kontrolu elektrických veličín, čo má overiť vnútroštátny súd. Pokiaľ táto podmienka nie je splnená, musia byť tieto zariadenia zaradené na základe dátumu ich dovozu do podpoložky 9031 80 39 kombinovanej nomenklatúry v jej znení, ktoré vyplýva z nariadenia č. 1810/2004, alebo do podpoložky 9031 80 38 kombinovanej nomenklatúry v jej znení, ktoré vyplýva z nariadenia č. 1719/2005.

(1) Ú. v. EÚ C 226, 30.7.2011.
SK Úradný vestník Európskej únie C 366/27

Uznesenie predsedu Súdneho dvora z 11. júla 2012 — Európska komisia/Zhejiang Xinshiji Foods Co. Ltd, Hubei Xinshiji Foods Co. Ltd, Rada Európskej únie

(Vec C-195/11 P) (1)

2012/C 366/51

Jazyk konania: angličtina

Predseda Súdneho dvora nariadil výmaz veci.

(1) Ú. v. EÚ C 179, 18.6.2011.
SK Úradný vestník Európskej únie C 303/4

Uznesenie Súdneho dvora zo 4. júla 2012 — Région Nord-Pas-de-Calais/Communauté d’Agglomération du Douaisis, Európska komisia

(Vec C-389/11 P) (1)

(Odvolanie - Štátna pomoc - Výroba železničného zariadenia - Rozhodnutia označujúce štátnu pomoc za nezlučiteľnú so spoločným trhom a nariaďujúce jej vrátenie)

2012/C 303/06

Jazyk konania: francúzština

Účastníci konania

Odvolateľ: Région Nord-Pas-de-Calais (v zastúpení: M. Cliquennois a F. Cavedon, advokáti)

Ďalší účastníci konania: Communauté d’Agglomération du Douaisis, Európska komisia (v zastúpení: C. Giolito a B. Stromsky, splnomocnení zástupcovia)

Predmet veci

Odvolanie podané proti rozsudku Všeobecného súdu (ôsma komora) z 12. mája 2011, Région Nord-Pas-de-Calais/Komisia a Communauté d’agglomération du Douaisis/Komisia (spojené veci T-267/08 a T-279/08), ktorým sa zamietla žaloba navrhujúca jednak zrušenie rozhodnutia Komisie K(2008) 1089 v konečnom znení z 2. apríla 2008 a jednak zrušenie rozhodnutia Komisie K(2010) 4112 v konečnom znení z 23. júna 2010 týkajúceho sa štátnej pomoci C 38/2007 (ex NN 45/2007), ktorú Francúzsko poskytlo spoločnosti Arbel Fauvet Rail SA — Výroba železničného zariadenia — Vrátenie štátnej pomoci nezlučiteľnej so spoločným trhom — Porušenie práva na obranu a zásady kontradiktórnosti

Výrok

1. Odvolanie sa zamieta.

2. Région Nord-Pas-de-Calais je povinný nahradiť trovy konania.

(1) Ú. v. EÚ C 290, 1.10.2011.
2.

Články 49 ZFEÚ a 54 ZFEÚ bránia právnej úprave členského štátu, ako je tá, o ktorú ide vo veci samej, ktorá umožňuje spoločnosti so sídlom v inom členskom štáte, ktorá má v spoločnosti so sídlom v Portugalsku podiel vyšší ako 20 %, preplatenie dane vyberanej zrážkou pri zdroji z dividend vyplácaných spoločnosťou so sídlom v Portugalsku výlučne v prípade, ak mala takýto podiel nepretržite počas dvoch rokov a odďaľuje tak odstránenie dvojitého hospodárskeho zdanenia v porovnaní so spoločnosťami, ktoré sú akcionármi so sídlom v Portugalsku a majú rovnaký druh podielu. Ak sa členský štát odvoláva na dohodu o zamedzení dvojitého zdanenia uzatvorenú s iným členským štátom, vnútroštátnemu súdu prislúcha, aby zohľadnil takúto dohodu a prípadne preveril, či umožňuje neutralizovanie účinkov obmedzenia voľného pohybu kapitálu.